CELEX: 61964CJ0027
Language: da
Date: 1965-07-08
Title: Domstolens Dom (Første Afdeling) af 8. juli 1965. # Fulvio Fonzi mod Kommissionen for Det Europæiske Atomenergifællesskab. # Forenede sager 27-64 og 30-64.

DOMSTOLENS DOM
      AF 8. JULI 1965
      
         Fulvio Fonzi
      
      
         mod Kommissionen for Det europæiske Atomenergifællesskab
      
      Forenede sager 27 og 30/64
      Procéssprog: Italiensk
      
      Angående:
      a) Søgsmålet 27/64:
      
               1.
            
            
               Principalt, annullation af den beslutning (eller det sæt af beslutninger), om forfremmelse fra lønklasse A5 til lønklasse A4, der blev vedtaget af sagsøgte for 1963, og opslået i Ispra-afdelingen den 9. januar 1964.
            
         
               2.
            
            
               Subsidiært, annullation af den beslutning af 26. marts 1964 om at forkaste klagen fra sagsøger over den ovenfor nævnte beslutning om forfremmelse, som blev meddelt sagsøger i brev af 7. april 1964 fra generaldirektøren for administration og personale.
            
         
               3.
            
            
               Mere subsidiært, en erklæring fra Domstolen om, at sagsøgte er forpligtet til at foretage en sammenlignende undersøgelse af kvalifikationerne hos de tjenestemænd, der kunne forfremmes i 1963, og at den er forpligtet til i forbindelse med denne undersøgelse at tage sagsøgers tilfælde op til fornyet vurdering.
            
         b) Søgsmålet 30/64:
      
               1.
            
            
               Annullation af den stiltiende beslutning om at afvise den administrative klage af 21. februar 1964, i hvilken sagsøger anmodede sagsøgte om at skride ind over for handlinger, der var skadelige for hans integritet og professionelle omdømme, og annullation af den udtrykkelige beslutning om afvisning af 24. juli 1964.
            
         
               2.
            
            
               Annullation af sagsøgtes reprimande af 26. marts 1964, der blev meddelt den 24. april 1964.
            
         
               3.
            
            
               Annullation af beslutningen om forflyttelse (eller »overførsel« af 24. juli 1964, som blev meddelt den følgende dag, og sagsøgtes idømmelse af 1 bf i skadeserstatning.
            
         Domskonklusion:
      Søgsmålene 27/64 og 30/64 forkastes som ubegrundede.
      Generaladvokatens forslag afgørelse :
      
         Vedrørende søgsmålet 30/64 : kravene om annullation af beslutningen om at afvise den af sagsøger indgivne klage af 21. februar 1964 og af den påståede beslutning om overførsel til Bruxelles bør afvises fra realitetsbehandling.
      De øvrige krav i søgsmålene 27 og 30/64 bør forkastes som ubegrundede.
      Sammendrag
      
               1.
            
            
               Tjenestemand — sager mod administrationen — administrativ rekurs inden for de frister, der gælder for den indenretlige klage — frist for den indenretlige klage opsat — afvisning af den administrative klage — meddelelse til sagsøger — datoen for denne meddelelse som begyndelsestidspunkt for den frist, der gælder for den indenretlige klage
               (Tjenestemandsvedtægten Euratom, artikel 90 og 91)
            
         
               2.
            
            
               Tjenestemænd — faglige kvalifikationer — administrationens skøn — Domstolens beføjelser — grænser
               (Tjenestemandsvedtægten Euratom, artikel 91)
            
         
               3.
            
            
               Tjenestemænd — forfremmelse — liste over forslag til forfremmelse — udelukkelse — ingen begrundelsespligt
               (Tjenestemandsvedtægten Euratom, artikel 25 og 45)
            
         
               4.
            
            
               Tjenestemænd — disciplinærordning — høring af den pågældende ved en overordnet tjenestemand — antagelse til realitetsbehandling
               (Tjenestemandsvedtægten Euratom, artikel 87)
            
         
               1.
            
            
               Det følger af en samlet analyse af artiklerne 90 og 91 i tjenestemandsvedtægten, at den administrative klage opsætter fristen for klagen til Domstolen, forudsat at den selv er indgivet inden for de. frister, der er fastlagt for den indenretlige klage. I tilfælde af, at den administrative rekurs afvises, udgør den dato, på hvilken sagsøgeren får kendskab til denne afvisning, sluttidspunktet for den administrative procedure og markerer begyndelsestidspunktet for den frist, der gælder for klagen i tvistemålet
            
         
               2.
            
            
               Domstolen er ikke beføjet til at sætte sin egen vurdering af en tjenestemands faglige egnethed i stedet for administrationens skøn.
               Jf. sammendrag nr. 3 i dom i de forenede sager 35/62 og 16/63, Sml. 1954 — 64, s. 436.
            
         
               3.
            
            
               Artikel 45 i Euratom-tjenestemandsvedtægten stiller ikke krav om, at beslutningerne om forfremmelse begrundes over for de forbigåede kandidater. Så meget desto mindre gælder der et krav om begrundelse af forslagene fra et internt administrativt organ, der kun har rådgivende beføjelser.
               Jf. sammendrag nr. 3 i dom i sag 27/63, Sml. .1954 — 64, s. 467.
            
         
               4.
            
            
               I disciplinære sager kan en høring af den pågældende betros en overordnet tjenestemand.